CELEX: 32011R0112
Language: da
Date: 2011-02-07 00:00:00
Title: Kommissionens forordning (EU) nr. 112/2011 af 7. februar 2011 om tarifering af visse varer i den kombinerede nomenklatur

9.2.2011   
            
            
               DA
            
            
               Den Europæiske Unions Tidende
            
            
               L 34/35
            
         KOMMISSIONENS FORORDNING (EU) Nr. 112/2011
   af 7. februar 2011
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er bilag til forordning (EØF) nr. 2658/87, bør der vedtages foranstaltninger vedrørende tariferingen af de varer, der er anført i bilaget til denne forordning.
            
         
               (2)
            
            
               Forordning (EØF) nr. 2658/87 indeholder de almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke stemmer overens med denne forordning, kan fortsat påberåbes i en periode på tre måneder, jf. artikel 12, stk. 6, i forordning (EØF) nr. 2913/92.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. februar 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Klasseinddeling
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et modul med dimensioner på ca. 8,5 × 30 × 23 cm udformet til at overvåge respirations- eller anæstesigasser fra en patient under lægebehandling (et såkaldt »gasanalysemodul«).
                  Det fungerer udelukkende sammen med og kontrolleres af et patientovervågningssystem.
                  Modulet foretager en spektroskopisk analyse af patientens respirationsgas for indholdet af f.eks. kuldioxid, nitrogenoxid, halothan eller isofluran.
                  Patientovervågningssystemet behandler de data, der modtages fra modulet, og sammenholder dem med forud fastsatte parametre. Resultaterne vises på monitoren. Når disse parametre ikke er opfyldt, udløses en alarm.
               
               
                  9018 19 10
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til kapitel 90 og teksten til KN-kode 9018, 9018 19 og 9018 19 10.
                  Modulet betragtes ikke som et komplet instrument eller apparat til fysisk eller kemisk analyse henhørende under pos. 9027, da dets kontrolfunktioner og visningen af resultaterne udføres af patientovervågningssystemet. Tarifering under pos. 9027 er derfor udelukket.
                  Modulet kendetegner sig ikke som et apparat til ultraviolet eller infrarød bestråling henhørende under KN-kode 9018 20 00. Tarifering under KN-kode 9018 20 00 er derfor udelukket. Da modulet ikke benyttes til at give anæstesi, kan det ikke betragtes som et apparat eller instrument til anæstesi henhørende under KN-kode 9018 90 60. Tarifering under KN-kode 9018 90 60 er derfor udelukket.
                  Da modulet udelukkende anvendes sammen med et elektrodiagnostisk apparat til samtidig overvågning af to eller flere parametre, tariferes det derfor i henhold til bestemmelse 2 b) til kapitel 90 under KN-kode 9018 19 10.